Document ID: /fineweb-2-swissfilter-quality_10-filterrobots/filtered/02038.jsonl.gz/1064

Il primminister da la Baviera, Markus Söder, vul daventar schef da la partida CSU.
Suenter buna ponderaziun e tenor il giavisch da blers commembers saja el pront da sa metter en servetsch da la partida, ha ditg Markus Söder a l'agentura da novitads DPA. La CSU vul eleger ses nov schef il schaner che vegn. Il schef actual da la CSU, Horst Seehofer, avev'annunzià da dar giu il post sco president da partida. El vul però restar minister da l'intern tudestg.
RR novitads 15:00